સતત ઘસાતાં જઈ રહેલા રૂપિયાની સારવાર માટે કેન્દ્ર સરકાર હવે જૂનો-પૂરાણો અને અજમાવેલો નુસ્ખો ફરીથી અપનાવવા માટે વિચારણા કરી રહી છે. આ નુસ્ખો પ્રવાસી ભારતીયો પાસે ડોલર જમા કરાવવાનો હોઈ શકે છે. આ માટે સરકાર આવનારા દિવસોમાં એનઆરઆઈ ડિપોઝીટ સ્કીમ લોન્ચ કરવાના વિકલ્પ ઉપર વિચારણા કરી રહી છે. બીજો વિકલ્પ સરકારી બેન્કો દ્વારા એનઆરઆઈ બોન્ડસ જારી કરવાનો પણ હોઈ શકે છે. સરકાર અને રિઝર્વ બેન્ક ટૂંક સમયમાં જ આ અંગે પગલાં ઉઠાવી શકે છે.